Keskustelu:Kuolaimet

message: Niistä western-jutun nuolista vielä. Pitäisikö asia esittää jotenkin muuten? Muutin ne nuolet nimittäin sen takia, että ymmärsin sen ketjun toisella tavalla. Oletin niiden nuolien kuvaavan muutoksen suuntaa kronologisesti. Siis että aloitetaan nivelestä > siirrytään kankiin > siirrytään hackamoreen. --Hanna V 4. helmikuuta 2009 kello 19.37 (EET)
replies: text: Minä kun en tarkoittanut niitä nuolina vaan "suurempi kuin"-merkkeinä sitä koulutustasoa ajatellen... Mutta ilmeisesti tämä on epäselvä tapa ilmaista asia. Muokkaa vain ihan vapaasti toisenlainen esitystapa, itse en ainakaan juuri nyt ehdi ajatella asiaa sen enempää. --Niora 4. helmikuuta 2009 kello 19.47 (EET)
replies: text: :Ymmärsin kyllä mitä tarkoitit, sen jälkeen kun olit vaihtanut ne takaisin. Minulle vain tuli ensimmäisenä mieleen tuo mitä edellä sanoin. Noita väkäsiä kun käytetään siihen tapaan esim. kielitieteessä sanamuojen muutoksia kuvaamassa. Laitoin sinne nyt nuolet,  jotka ovat selkeästi nuolet. Saa toki muuttaa, jos tulee joku parempi tapa mieleen. --Hanna V 4. helmikuuta 2009 kello 19.55 (EET)

message: Siirsin artikkelin muotoon Kuolaimet, kuten kuuluu oikeasti olla. Vaikka arkipuheessa sana saattaa mennä yksikölliseksi, monikollinen on oikea muoto, kuten tekstissäkin välillä oli. --Abc10 (keskustelu) 8. heinäkuuta 2012 kello 07.53 (EEST)
replies: text: Tämä ei ole aivan yksiselitteinen juttu. Aiemmin yleensä puhuttiin monikossa, mutta nykyään ollaan siirtymässä virallisessakin kielenkäytössä yksikköön, ja "kuolaimet" muuten kuin eri kuolainten yleisotsikkona vaikuttaa jo hassulta ja vanhahtavalta kieleltä (eihän nykyään esim. enää puhuta ratsastuspuolella ohjaksistakaan vaan ohjista). Huomata kannattaa, ettei monikkomuotoon edes ole mitään kovin hyvää syytä - monen kuolaintyypin suukappale on yksiosainen, eikä sana useimmissa Euroopan kielissä ole monikkomuotoinen. Vähintäänkin artikkelin pitäisi olla kunnolla läpikatsottu johdonmukaiseksi tämän termin osalta, nyt se on milloin missäkin muodossa ja virkkeissä ovat verbimuodot usein vinksallaan. Niora (keskustelu) 12. elokuuta 2012 kello 19.58 (EEST)
replies: text: :Artikkelin sisällöstä en vastaa, eivätkä muut kielet tietenkään määritä suomen kielen käytäntöjä. Kuten sanottu, arkipuheessa voidaan käyttää yksikköä, mutta Kielitoimiston sanakirjassa sana on monikollinen, joten käytettäköön sitä sinne asti kunnes (jos) yksikkö joskus saa virallisen aseman. --Abc10 (keskustelu) 12. elokuuta 2012 kello 20.17 (EEST)
replies: text: ::Sana esiintyy jo yksiköllisenä Kotimaisten kielten tutkimuskeskuksen urheilusanakirjoissa Finsk-svensk idrottsordlista:  "kuolain bett ►metalldel av betsel som läggs i hästens mun" ja toisinpäin "bett kuolain, kuolaimet". Yksiköllinen muoto näyttää siis jo saaneen hyväksytyn aseman näissä Kotuksen erikoisalan sanakirjoissa. Tutkimuskeskuksen julkaisut ovat Wikipedian ennalta määriteltyjä sanastolähteitä. ¬Antilope 12. elokuuta 2012 kello 21.13 (EEST)
thread_title: Otsikko

message: En ole mielestäni ihan kauhea nipottaja, mutta eihän näissä hevosaiheisissä artikkeleissa ole juuri mitään viittauksia eli on vaan kirjoitettu tietosanakirjaa kuin jotain koulutehtävää. Ei näin!
thread_title:  Lähteet 

message: Mitä jos kaiken tämän ympäripyöreän tärkeilyn edeltä ensin puututtaisiin asioihin kun nimen alkuperään, miksi sen nimi on kuolain.  87.92.12.18 3. kesäkuuta 2024 kello 06.21 (EEST)
thread_title:  Kuolain